Christene moet groei – Rentmeesterskap - www.bybelkennis.co.za
But it does not follow that the doctrine is not true, because we cannot understand it. It is the weakness of our poor minds and intellects that we must blame, and not the doctrine – J. C. Ryle
Die eerste offer waarvan ons in die Bybel lees, is dié van Kain en Abel. Die Ou Testamentiese aanbidding fokus op die offersisteem. Ons kerkgeboue het nie meer altare waar ons diere offer nie. Christus het die nodigheid daarvoor weggeneem. Maar dit beteken nie dat Christene nie meer moet offer nie. Ons word steeds opgeroep om God te aanbid en offers vir Hom te bring: Gee julleself aan God as lewende en heilige offers wat vir Hom aanneemlik is. Dit is die wesenlike van die godsdiens wat julle moet beoefen (Romeine 12:1).
Die rentmeester is nie die eienaar van die huis nie – hy is deur die eienaar gehuur om sy sake te bestuur. Die mens se rentmeesterskap begin in die paradys. Adam en Eva moes verseker dat die tuin bewerk is en nie uitgebuit word nie. Dit was God se tuin, maar hulle was die rentmeesters.
Elke keer as ons ‘n hulpbron gebruik neem ons ‘n besluit wat openbaar watter soort rentmeesters ons is. Dit is waar God ons aanspreeklik hou, want elke keer as ons ‘n hulpbron vir iets gebruik, beteken dit ons kan dit nie vir iets anders gebruik nie.
In die moderne lewe belê ons ons geld en verwag dat dit sal vermeerder. Die Bybel sê dat ons in die koninkryk van God moet belê vir ewigheidsresultate. Maar wat moet ons belê in die koninkryk? My tyd, my energie en my geld.
Rentmeesterskap is ‘n belangrike manier vir ons om geestelik te groei. Ons is rentmeesters in God se tuin. Versorg ons sy tuin?